# אימננטיות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אימננטיות היא מושג בתאולוגיה ובפילוסופיה, המציין חשיבה וקיום לפי המהות הפנימית, הטבועה והכלולה בעולם, ועל פי חוקים ברורים וקבועים, חוקי העולם הפיזי. זאת בניגוד לאופן חשיבה חיצוני לקיום, שהינו גם גמיש ומופשט, שהוא טרנסצנדנטאלי.

## [עריכה] אימננטיות והדת

התאולוגיה נדרשת רבות להתמודד עם הפרדוכס הכרוך באימננטיות. מצד אחד, הראיה הדתית היא לכאורה אימננטית, בהיותה מבוססת על אופן ראיה קבוע, אחיד, בעל חוקים ברורים ולא גמישים שאינם ניתנים להפרה. מצד שני, מושג האל הוא ללא ספק טרנסצנדנטאלי ולא אימננטי: האל הוא מעבר לעולם הטבעי והחומרי, מעבר לחלל ולזמן.

אחד הפילוסופים שהתמודדו עם הקושי הוא ברוך שפינוזה, הגורס כי הדת, מעצם היותה כזאת, היא אימננטית. תפישתו, המכונה פנתאיזם, גורסת כי אמנם קיים מושג האלוהיות, אולם אין אלוהות טרנסצנדנטלית ואין אל פרסונלי מצווה, ולמעשה כל הטבע על כל מרכיביו וגווניו הוא האלוהים.

דרך אחרת להתמודדות עם הבעיה הינה דרכה של הקבלה, הדוגלת בהתגלות רב צורתית של האל האחד האינסופי, מצד אחד כאל טרנסצנדנטאלי שמעל לכל ההויה (הקב"ה) ומצד שני כאל אימננטי השוכן בעולם ומחיה אותו, (השכינה).

## [עריכה] אימננטיות והמוסר

בתחום הפילוסופיה, הקושי בקבלת מושג האימננטיות נדון בעיקר בתורת המוסר. מצד אחד, הגדרת המושגים "טוב" ו"רע", בתורת המוסר, והציפיה כי על האדם לבחור בטוב, ולדבוק בחוקים שהוכח כי הם חוקים "צודקים", היא לכאורה חשיבה אימננטית.

מצד שני, אין משמעות ל"בחירה מוסרית" אם האדם אינו יכול לבחור באופן חופשי בלא מוסרי, או לחילופין במערכת שנראית לו מוסרית ולאחרים כלא מוסרית. מכאן, שלצורך אימננטיות מוסרית מתוך בחירה, חובה עלינו לאפשר היעדר אימננטיות, מתן בחירה ולגיטימציה מוחלטת להפרת אותם חוקים, וביטול מושגי ה"טוב" וה"צדק" הקיימים לכאורה מעבר לחלל ולזמן.

## [עריכה] ראו גם

- אונטולוגיה, תורת היש

## [עריכה] קישורים חיצוניים

- תורה חדשה. על פרדוכס האימננטיות בדת. מאת עמית משגב. אתר ישיבת הר-עציון, אלון שבות
- "האם הקב"ה קרוב מכל קרוב, או רחוק מכל רחוק", על אימננטיות לעומת טרנסצנדנטאליות ביהדות. מאת יוסף כרמל. מתוך אתר yeshiva.org.il
- חירות ומוסריות – הצעה להתמודדות עם משברים חברתיים וערכיים בעידן פוסט-מודרני. מאמר מאת ד"ר יצחק עזוז

מקור: http://he.wikipedia.org../../../%D7%90/%D7%99/%D7%9E/%D7%90%D7%99%D7%9E%D7%A0%D7%A0%D7%98%D7%99%D7%95%D7%AA.html

קטגוריות: תאולוגיה | אתיקה | תורת ההכרה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Eesti
- Français
- Italiano
- Nederlands
- Polski
- Português
- Русский
- Slovenčina